b'\n_START_ARTICLE_\nSeigniorage\n_START_PARAGRAPH_\nSeigniorage ogs\xc3\xa5 stavet seignorage eller seigneurage er nettooverskuddet man f\xc3\xa5r ved \xc3\xa5 utstede en valuta. Overskuddet oppst\xc3\xa5r p\xc3\xa5 grunn av forskjellen mellom pengenes p\xc3\xa5trykte verdi og omkostningene med \xc3\xa5 trykke, distribuere og til sist trekke det tilbake fra sirkulasjon._NEWLINE_I noen land brukes seigniorage bevisst for \xc3\xa5 \xc3\xb8ke statens inntekter. Eksempelvis kan regjeringen i et land l\xc3\xa5ne penger av sentralbanken til \xc3\xa5 dekke et eventuelt l\xc3\xa5n. Dette betyr at regjeringen benytter seigniorage til \xc3\xa5 betale ned gjeld, hvor det er underforst\xc3\xa5tt at l\xc3\xa5net ikke skal betales tilbake._NEWLINE_Vedvarende bruk av dette verkt\xc3\xb8yet vil f\xc3\xb8re til inflasjon, fordi basispengemengden stadig \xc3\xb8ker.'